Πρόκειται για μια εξαιρετική επιλογή στην όμορφη περιοχή της Κανάλας. Ο χώρος κάλυψε απόλυτα τις ανάγκες μιας τετραμελούς οικογένειας. Το διαμέρισμα ήταν πλήρως εξοπλισμένο - δεν παρατηρήσαμε να λείπει κάτι - οργανωμένο και καθαρότατο. Βρίσκεται πολύ κοντά (5-8 λεπτά με τα πόδια) από τις δύο βασικές παραλίες της περιοχής Αντώνηδες και Μεγάλη Άμμος. Οι φωτογραφίες αδικούν την πραγματική εικόνα του καταλύματος. Επιπροσθέτως, έχει πρόσβαση σε δυο αυλές, μία (πιο μικρή) με θέα προς το Αιγαίο και άλλη πιο μεγάλη στο πίσω μέρος του διαμερίσματος. Η φιλοξενία από την Κα Ντίνα και τον Κο Γιώργο ήταν το κερασάκι στην τούρτα. Θερμοί, καταδεκτικοί, πρόθυμοι να μας διευκολύνουν και να μας βοηθήσουν. Οι ζεστές τυρόπιτες και τα γλυκά κρουασάν της Κας Ντίνας μας περίμεναν κάθε πρωί και ανέβαζαν την πρωινή μας διάθεση.